1863

Podawki 
 januar: Prěnje wudaće Katolskeho posoła wuńdźe.
 10. januara: W Londonje wotewrje so prěnja podzemska železnica na swěće, Metropolitan Line mjez dwórnišćomaj Farringdon a Paddington.
 22. januara: W Pólskej započnje so „Januarowy zběžk“ přećiwo ruskemu knježerstwu.
 23. meje: W Lipsku załoži so towarstwo Allgemeiner Deutscher Arbeiterverein (ADAV), předchadnik Socialdemokratiskeje strony Němskeje (SPD).
 20. junija: West Virginia sta so z 35. zwjazkowym statom Zjednoćenych statow.
 1. awgusta: W zapadoněmskim Barmenje załoži so firma Friedr. Bayer et comp., předchadnik dźensnišeje Bayer AG.
 11. awgusta: Kambodźa sta so z francoskim protektoratom.
 5. oktobra: Sejmik Zjednoćenych statow ioniskich kupow wobzamknje na kupje Korfu přistup kupoweho stata ke Grjekskej.
 15. nowembra: Po smjerći krala Bjedricha VII. sta so Křesćan IX. z nowym kralom Danskeje.
 25. decembra: Pochod němskich jednotkow do Holsteinskeje.

 Narodniny 
 1. januara: Pierre de Coubertin – francoski pedagoga, stawiznar a sportowy funkcionar († 1937)
 17. januara: David Lloyd George – britiski politikar a premier († 1945)
 25. januara: Matej Ungar – serbski ratar, pčołar a ludowy basnik († 1939)
 29. januara: Fryco Rocha – delnjoserbski wučer, basnik, spisowaćel a kulturny prócowar († 1942)
 22. februara: Hanuš Knjez – serbski wučer, spisaćel a litograf († 1887)
 16. apryla: Ludvík Kuba – čěski folklorist, spisowaćel, moler a přećel Serbow († 1956)
 25. meje: Jan Rězak – serbski wučer, redaktor a spisowaćel († 1934)
 30. julija: Henry Ford – US-ameriski awtomobilnik, załožer předewzaća Ford Motor Company († 1947)
 26. awgusta: Korla Awgust Wowčerk – serbski knihićišćer a wuměłski nawoda spěwarskich towarstwow († 1945)
 30. awgusta: Sergej Michajlowič Prokudin-Gorskij – wuznamny ruski fotograf († 1944)
 17. septembra: Michał Wjesela – serbski duchowny, přełožowar a basnik († 1927)
 28. septembra: Korla I. – kral Portugalskeje († 1908)
 16. nowembra: Ludwig Sütterlin – němski rěčespytnik a germanist († 1934)
 12. decembra: Edvard Munch – norwegski moler a grafikar († 1944)
 18. decembra: Franc Ferdinand – rakusko-wuherski arcywójwoda a trónowy naslědnik († 1914)

 Wumrěće 
 4. februara: Julius Korla Jan Mikela – serbski rysowanski mišter a seminarski wučer (* 1801)
 19. meje: Jan Haša – serbski spisaćel a přełožowar (* 1842)
 9. junija: Dost Mohammed – knježićel Afghanistana (* 1793)
 20. septembra: Jacob Grimm – němski rěčespytnik a literaturny wědomostnik, jurist (* 1785)
 15. nowembra: Bjedrich VII. – kral Danskeje (* 1808)
 13. decembra: Friedrich Hebbel – němski dramatikar (* 1813)

 Wotkaz 


Kategorija:Lěto (19. lětstotk)